Document ID: /roh_data/filtered/fineweb-2-filterrobots_roh.jsonl.gz/59096

Fideris ha ventschì la revisiun totala da la planisaziun locala. Uss ha la vischnanca en il Partenz ina nova planisaziun locala. Ils e las da Fideris han approvà la revisiun gievgia saira tar la radunanza communala cun gronda maioritad. L'actuar da la vischnanca ha infurmà davart quai sin la pagina d'internet da la vischnanca.
Plinavant han tuts preschents approvà il protocol da la radunanza communala dals 7 da december e concedì in credit da 50'000 francs. Quel è per la paja d'ina plazza da lavur temporara en il servetsch tecnic da la vischnanca.